3. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 659 της 28 Ιουλ./13 Αυγ. 1977 (ΦΕΚ Α' 220) Περί επεκτάσεως του Νόμ. 43/1975 και επί της ιδρυθησομένης Ελληνικής Βιομηχανίας Οχημάτων Μάχης (ΕΒΟΜ). Έχοντες υπ' όψιν: α)Τα άρθρ. 20 και 24 του Ν.Δ 58/1968 "Περί Υπουργείου Εθνικής Αμύνης "ως ετροποποιήθη και συνεπληρώθη δια του Νόμ. 531/1977. β)Την υπ' αριθ. 1/20.4.77 Γνωμοδότησιν της Επιτροπής Πολεμικής Βιομηχανίας (ΕΠΟΒΙ) γ)Την υπ' αριθ. Φ. 010/348229/30.4.77 Κοινήν απόφασιν Πρωθυπουργού και Υπουργού Εθνικής Αμύνης "περί αναθέσεως αρμοδιοτήτων Υπουργού Εθνικής Αμύνης εις τους Υφυπουργούς Εθνικής Αμύνης". δ)Την υπ' αριθ. 717/18.7.77 Γνωμοδότησιν του Συμβουλίου της Επικρατείας, προτάσει των Ημετέρων, επί του Συντονισμού, Εθνικής Αμύνης και Οικονομικών, Υπουργών, αποφασίζομεν: Άρθρ.1.-1.Αι διατάξεις του Νόμ. 43/1975 "Περί ιδρύσεως Εθνικής Βιομηχανίας Αεροπορικού Υλικού" έχουν εφαρμογήν και επί της δια Συμβάσεως μεταξύ αφ' ενός του Ελληνικού Δημοσίου εκπροσωπουμένου παρά των Υπουργών Συντονισμού, Εθνικής Αμύνης και Οικονομικών και αφ' ετέρου της Ελληνικής Τραπέζης Βιομηχανικής Αναπτύξεως (ΕΤΒΑ) συσταθησομένης Ανωνύμου Εταιρείας, υπό την επωνυμίαν Ελληνική Βιομηχανία Οχημάτων Μάχης (ΕΒΟΜ), σκοπός της οποίας είναι η ίδρυσις και λειτουργία εν Ελλάδι, εκσυγχρονισμένης Βιομηχανίας Οχημάτων Μάχης με τας εξαιρέσεις των επομένων άρθρων, εφ' όσον δεν ορίζεται άλλως υπό του παρόντος. Σελ. 74,402(γ) Τεύχος 1392 Σελ. 102 2.Όπου, εν τω ως άνω Νόμω, αναφέρεται ο όρος ΕΒΑΥ , δια την εφαρμογήν του παρόντος Π.Δ/τος, νοείται η ιδρυθυσομένη ΕΒΟΜ, όπου δε, μνημονεύεται η Ελληνική Πολεμική Αεροπορία, νοείται ο Στρατός Ξηράς. Ο Νόμ. 43/1975 παρατίθεται στον τόμο 38 σελ. 73. Άρθρ.2.-Ο υπό του άρθρ. 8, παρ. 1 του αυτού Νόμου, προβλεπόμενος Κρατικός έλεγχος θα ασκήται εις την Ελληνικήν Βιομηχανίαν Οχημάτων Μάχης (ΕΒΟΜ), υπό της Υπηρεσίας Πολεμικής Βιομηχανίας (ΥΠΟΒΙ). Άρθρ.3.-Αι διατάξεις του άρθρ. 2 παρ. 2, του άρθρ. 7 παρ. 6 του Νόμ. 43/1975, δεν έχουν εφαρμογήν επί της ιδρυθησομένης Εταιρείας, υπό την επωνυμίαν Ελληνική Βιομηχανία Οχημάτων Μάχης (ΕΒΟΜ), εφαρμοζομένων των Κοινών διατάξεων της Εργατικής Νομοθεσίας επί τω περιπτώσεων του άρθρ. 7 παρ. 6. Η ισχύς του παρόντος Π.Δ/τος άρχεται από της δημοσιεύσεως του εις την Εφημερίδα της Κυβερνήσεως. 36.Α.ι.3 Πολεμική Βιομηχανία 